ડેટા લીક થયા પછી ફેસબુકના માલિક માર્ક ઝુકરબર્ગે તેની છબી બચાવવા રાજકીય સેક્ટરમાં ભૂકંપ સર્જ્યો છે. ફેસબુકમાં હવે કોઇપણ જાહેરાત વેરીફિકેશન વિના આપી શકાશે નહીં. ઝુકરબર્ગે ખુદ કહ્યુ છે કે અમેરિક, મેક્સિકો, બ્રાઝીલ, ભારત અને પાકિસ્તાન સહિત અનેક દેશોમાં ચૂંટણીઓ યોજાવાની છે ત્યારે આ દેશોમાં સકારાત્મક માહોલ સર્જાય તેવા અમારા પ્રયાસ રહેશે. કોઇ પણ એડ કંપની રાજકીય જાહેરાત આપવા ઇચ્છે તો તેણે વેરીફેકેશન કરાવવુ પડશે અને તેના માટે કંપનીએ પોતાનુ લોકેશન અને ઓળખની ખરાઇ કરાવવી પડશે. આ સાથે રાજકીય જાહેરાતોના નાણાં આપનાર સંસ્થાનુ નામ પણ પોસ્ટ કરવામાં આવશે. લોકસભાની ચૂંટણી પહેલાં ફેસબુકની આ જાહેરાતથી ભારતની રાજકીય પાર્ટીઓને ફટકો પડ્યો છે. ખાસ કરીને ભાજપ અને કોંગ્રેસને વધારે નુકશાન થશે.